stanford-oval/wikipedia huggingface dataset:
Mauro Severino
Tilastot

Päivitetty 2. marraskuuta 2020.
| Kausi | Seura | Sarja | O | M |
| --- | --- | --- | --- | --- |
| 2014 | TPV | Kakkonen | 7 | 2 |
| 2015 | TPV | Kakkonen | 9 | 1 |
| Yhteensä | Yhteensä | Yhteensä |  |  |
Markku Ryynänen

Markku Ryynänen (s. 1. helmikuuta 1971) on iisalmelainen kansantanssinopettaja. Hän on voittanut monia kulttuuripalkintoja, kuten vuoden 2016 Iisalmen Kulttuuripalkinnon. Ryynänen oli myös mukana vuonna 2023 Savon Tähtigaalassa, ja hän voitti sen yhdessä Sari Tenhusen kanssa. Ryynänen harrastaa myös musiikkia. Hän on mukana monessa pienessä yhtyeessä.[lähde? ]
Meishanin maanjäristys

| Meishanin maanjäristys |
| --- | --- |

Päivämäärä:  17. maaliskuuta 1906
Magnitudi:  7,1 (Mw)
Syvyys:  6 km
Episentrumin sijainti:  23.55°N, 120.45°E
Maat, joihin vaikutukset ulottuivat:   Taiwan
Henkilövahingot:  1 260 kuollutta, 2 385 haavoittunutta
Meishanin maanjäristys oli 17. maaliskuuta 1906 Taiwanissa tapahtunut maanjäristys, joka oli voimakkuudeltaan 7,1 momenttimagnitudia. Sen arvioidaan tappaneen noin 1 260 ihmistä, mikä tekee siitä Taiwanin historian kolmanneksi tuhoisimman maanjäristyksen.
Aiheesta muualla

Earthquakes kill more than 1,200 in Taiwan
Meltolan linjavaihde

Meltolan linjavaihde (ruots. Mjölbolsta, lyh. Mel) on lakkautettu rautatieliikennepaikka Hanko–Hyvinkää-radalla Raaseporissa.
Liikennepaikka perustettiin alun perin nimellä Starkom. Vuonna 1910 sen nimeksi vaihdettiin Mjölbolsta ja suomenkieliseksi nimeksi tuli myöhemmin Meltola. Meltolan ensimmäinen asemarakennus, jonka oli todennäköisesti suunnitellut Bruno Granholm, siirrettiin Sipooseen Talman seisakkeelle, yhdelle Porvoon radan liikennepaikoista. Toinen asemarakennus rakennettiin vuonna 1930, ja sen suunnitteli Thure Hellström. Toinen rakennus purettiin 1964.
Meltola muutettiin miehittämättömäksi 1. toukokuuta 1958 ja tavaraliikenne lakkautettiin 8. toukokuuta 1961. Henkilöliikenne lakkautettiin 31. toukokuuta 1970 ja liikennepaikka lakkautettiin kokonaan 28. toukokuuta 1972.
Meltola avattiin kuitenkin uudelleen 1. lokakuuta 1980. Meltolassa oli tavaraliikennettä ja sieltä johti sivuraide romuttamolle. Liikennepaikka lakkautettiin uudelleen 29. kesäkuuta 2016.
Material Girl

| ”Material Girl” Madonna |
| --- | --- | --- |

Singlen tiedot
 Albumilta: Like a Virgin
 Äänitetty : 1984
 Julkaistu: 30. tammikuuta 1985
 Tuottaja(t): Nile Rodgers
 Tyylilaji: pop
 Kesto: 04.01
 Levy-yhtiö: Sire, Warner Bros.
Listasijoitukset
  17. (maaliskuu 1985)
Madonnan muut singlet
| ”Like a Virgin” 1984 | ”Material Girl” 1984 | ”Crazy for You” 1985 |
Material Girl on yhdysvaltalaisen poplaulajan Madonnan toinen single hänen vuonna 1984 ilmestyneeltä Like a Virgin -albumiltaan. Siitä on julkaistu myös uudelleen miksattu versio kokoelma-albumilla The Immaculate Collection (1990).
Singlen historia

Sävelmässä on yhtymäkohtia The Jacksonsin kappaleeseen ”Can You Feel It” (1980), joka puolestaan muistuttaa sangen paljon Jefferson Airplanen 1960-luvulla ilmestynyttä laulua ”White Rabbit”.
Material Girl oli Madonnan toinen Top 5 -hitti Yhdysvaltain Billboard Hot 100 -listalla ja hänen kolmas ykkössinglensä Billboardin Hot Dance Music/Club Play -listalla. Kappale nousi ensin mainitulle listalle helmikuussa 1985 suoraan sijalle 43. Like a Virgin, edeltävä singlejulkaisu samalta albumilta, putosi samaan aikaan Top 10 -listalta. Material Girl ponnahti Billboard Hot 100 -listalla kerralla kolmetoista sijaa viidenneksi ja päätyi kahdeksi viikoksi sijalle kaksi edellään REO Speedwagonin Can't Fight This Feeling. Hot R&B/Hip-Hop Singles & Tracks -listalla single menestyi heikommin jääden Top 40:n alapuolelle. Muun muassa UK:ssa, Kanadassa ja Australiassa ”Material Girl” kohosi Top 5 -listoille. Suomessa se ylsi virallisen singlelistan sijalle 19.
Madonna on usein sanonut katuvansa eniten juuri ”Material Girl” -sävelmän julkaisua, sillä häntä alettiin kutsua lempinimellä ”Material Girl”, ”tavaratyttö”. Hän on todennut, että olisi luultavasti jättänyt kappaleen levyttämättä, jos olisi etukäteen tiennyt tulevasta. Madonna lopetti The Virgin Tour -kiertueen itseparodiseen tulkintaan ”Material Girl” -sävelmästä.  Hän esitti kappaleesta humoristisen version myös Who’s That Girl Tour -kiertueella (jolloin hän pukeutumisellaan joidenkin mielestä parodioi Cyndi Lauperia) sekä Blond Ambition Tour -kiertueella vuonna 1990. Vuonna 2004 Madonna esitti laulun Re-Invention Tour -kiertueellaan, vuosia sen jälkeen kun oli vannonut ettei ikinä enää esittäisi sitä. Kuten edellisissä ”Material Girl” -esityksissään, hän esiintyi puhtaaseen rock’n’roll -tyyliin soittaen itse kitaraa.
Musiikkivideo

Kappaleen musiikkivideon tuotti Simon Fields. Madonna lainasi tyylinsä Marilyn Monroen tulkitsemasta sävelmästä ”Diamonds Are a Girl’s Best Friend” (elokuvassa Herrat pitävät vaaleaveriköistä). Videossa Madonna esittää näyttelijätärtä, jonka miehiä vilisevän lauluesityksen väliin on leikattu kohtauksia, joissa hänen suosiotaan tavoittelee eräs  Hollywood-ohjaaja. Ohjaaja alkaa teeskennellä köyhää miestä saatuaan selville, että vastoin laulun sanoja kyseinen nuori näyttelijätär vähät välittää rahasta ja kalliista lahjoista. Hän tuo naiselle käsin poimittuja kukkia ja maksaa ilmeisen vähävaraiselle miehelle huiman vuokran (tai mahdollisesti ostohinnan) rähjäisestä kuorma-autosta, jolla hän vie näyttelijättären treffeille. Suunnitelma tuntuu toimivan, sillä videon loppukohtauksessa ohjaaja ja Madonnan esittämä näyttelijätär suutelevat toisiaan intohimoisesti. Video nousi sijalle 54 VH1 -televisiokanavan ohjelmassa 100 Greatest Videos. Madonna on sanonut videostaan, ettei hän suinkaan halunnut tulla verratuksi Monroehen.
Musiikkivideo kuvattiin 10.–11. tammikuuta 1985 Ren-Mar -studioilla Hollywoodissa Kaliforniassa Mary Lambertin ohjaamana. Näyttelijä Keith Carradine esiintyy videolla. Madonnalla oli lyhyt suhde hänen kanssaan kuvausten aikana. Madonnan seuraava poikaystävä ja tuleva (ex-)aviomies Sean Penn oli niin ikään kuvauksissa.
Myöhempiä versioita

Yhdysvaltalainen laulaja Britney Spears esitti neitsytkiertueellaan The ...Baby One More Time Tour vuonna 1999 ”Material Girl” -sävelmän medleyssä, jossa oli myös kaksi Janet Jacksonin sävelmää: ”Black Cat” ja ”Nasty”. Laulu on niin ikään mukana ”Sparkling Diamonds” -medleyssä elokuvassa Moulin Rouge! (2001). Meksikolaislaulajatar Byanka on tulkinnut kappaleesta espanjankielisen version Chica Material. Cantopop-artisti Sally Yeh levytti version nimeltä”200 Degrees” albumillaan Long Night, My Love Goodnight vuonna 1985. Islantilainen laulaja Hafdis Huld esitti laulun The Secret Garden -festivaaleilla sekä The Big Chill -tapahtumassa kesällä 2007.
Mauro Scocco

| Mauro Scocco |
| --- | --- |
 Scocco vuonna 2012.
Henkilötiedot
Syntynyt: 11. syyskuuta 1962 (ikä 62) Tukholma, Ruotsi
Kansalaisuus:  ruotsalainen
Ammatti:  muusikko
Muusikko
Tyylilajit:  rock
Yhtyeet:  Ratata
Levy-yhtiöt:  Hollywood Records 
Aiheesta muualla
www.scocco.net
  [ Muokkaa Wikidatassa ] [ ohje ]  
Mauro Scocco (s. 11. syyskuuta 1962 Tukholma) on ruotsalainen rockmuusikko, joka oli 1980-luvulla mukana suositussa Ratata-yhtyeessä, minkä jälkeen hän siirtyi soolouralle. Hänen tunnetuimpia kappaleitaan on "Sarah". Scocco on myös tehnyt musiikkia muille artisteille, muun muassa Lisa Nilssonin "Himlen runt hörnet" on hänen kynästään.
Scocco syntyi Tukholmassa, mutta asui nuorena Fristadissa lähellä Boråsia sekä Salemissa. Hänen isänsä oli italialainen arkkitehti. Scoccolla on noin vuonna 2006 syntynyt tytär.
Albumeita

Mauro Scocco (1988)
Dr Space dagbok (1991)
Godmorgon Sverige (1996)
Tillbaks till världen (1999)
Ljudet av tiden som går (2007)
Musik för nyskilda (2011)
Mauro & Pluras tågluff (2014, yhdessä Plura Jonssonin kanssa)
Aiheesta muualla

Kuvia tai muita tiedostoja aiheesta Mauro Scocco Wikimedia Commonsissa
Matthew Seligman

Matthew Seligman (14. heinäkuuta 1955 Pentageia, Kypros – 17. huhtikuuta 2020 Wimbledon, Lontoo, Englanti) oli englantilainen basisti. Seligman soitti urallaan brittiyhtyeissä Thompson Twins, The Soft Boys ja The Dolphin Brothers. Hän teki yhteistyötä muun muassa Morrisseyn ja Sinéad O’Connorin kanssa ja soitti David Bowien taustayhtyeessä Live Aid -konsertissa vuonna 1985. Seligman opiskeli 1990-luvulla juristiksi ja työskenteli viimeisinä vuosinaan ihmisoikeusjuristina Lontoossa. Seligman kuoli covid-19-tautiin huhtikuussa 2020.
Käännös suomeksi
Mega Channel

| Mega Channel |
| --- | --- |

Kuvaformaatti:  16:9, 576i (SDTV)
Katsojaosuus:  8,3 % (2021, Nielsen)
Tunnuslause:  MEGA mou...
Maa:  Kreikka
Kieli:  kreikka
Näkyvyysalue:  koko maa
Pääkonttori:  Ateena
Kotisivu:  www.megatv.com
Internet
Internet-lähetys:  www.megatv.com/live
Infobox OKNimi-testi OK: 
Mega Channel (tai vain MEGA) on kreikkalainen kaupallinen televisiokanava.
Mega Channel oli Kreikan ensimmäinen yksityinen televisiokanava ja aloitti lähetyksensä pian valtiollisen tv-monopolin purkamisen jälkeen 20. marraskuuta 1989. Se oli pitkään Kreikan suosituin kanava. Kanava joutui taloudellisiin vaikeuksiin Kreikan velkakriisin aikana ja lähetti loppuaikoina vuodesta 2016 lähtien lähinnä uusintoja ja mainoksia. Tämä johti toimiluvan menetykseen. Kanava lopetti toimintansa antenniverkossa 28. lokakuuta 2018 ja kaapeliverkoissa 20. marraskuuta 2018, jonka jälkeen kanavalla oli lähetystä vain internetissä. Kanava käynnistettiin uudelleen vuonna 2020.
Kavavan katsojaosuus Kreikassa oli vuonna 2021 8,3 %.
Aiheesta muualla

Kuvia tai muita tiedostoja aiheesta Mega Channel Wikimedia Commonsissa
Mega Channel. Kanavan verkkosivut. (kreikaksi)
Mega Channel Live. Kanavan internet-lähetys. (kreikaksi)
Meltdown

Wikisanakirjassa on tähän liittyvä sananselitys: .
Meltdown tarkoittaa seuraavia asioita:
Meltdown, hongkongilainen elokuva vuodelta 1995
Sulamispiste: Tuhon päivät (Meltdown), yhdysvaltalainen elokuva vuodelta 2006
Meltdown (tietoturvahaavoittuvuus), vuonna 2018 julkaistu tietoturvahaavoittuvuus
Musiikki

Meltdown, Ashin albumi
Meltdown, Cootie Brownin albumi
Meltdown, Icehousen albumi
Meltdown, Vinnie Mooren albumi
Meltdown, John Taylorin albumi
Meltdown, Steve Taylorin albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meltdown”, voi hakea sivunnimihaulla, laajalla sivunnimihaulla tai tekstihaulla.
Meissner

Meissner, Meißner on saksalainen sukunimi muun muassa seuraavilla:
Alfred Meissner (1822–1885), saksalainen runoilija
August Meissner (1839–1903), saksalaissyntyinen orkesterinjohtaja
August Gottlieb Meissner (1853–1907), saksalainen kirjailija
Bruno Meissner (1868–1947), saksalainen orientalisti
Emma Meissner (1866–1942), ruotsalainen oopperalaulaja ja näyttelijä
Georg Meissner (1829–1905), saksalainen fysiologi
Hjalmar Meissner (1865–1940), suomalainen kapellimestari
Katrin Meißner (s. 1973), saksalainen uimari ja olympiavoittaja
Kimmie Meissner (s. 1989), yhdysvaltalainen taitoluistelija
Otto Meissner (1880–1953), saksalainen juristi ja virkamies
Renate Stecher, o.s. Meißner (s. 1950), itäsaksalainen pikajuoksija ja olympiavoittaja
Walther Meissner (1882–1974), saksalainen fyysikko
Muita

Meissner-ilmiö, suprajohteilla havaittu ilmiö
Meissnerin keränen, värinää aistiva reseptori
MegaFon

MegaFonin logo.
Megafonin logo Nevskin valtatien varrella olevan rakennuksen katolla Pietarissa. (2010, uudemmassa logossa vain vihreää)
MegaFon (ven. МегаФон) on koko Venäjän laajuinen matkapuhelinoperaattori. Yhtiön oman ilmoituksen mukaan sillä on toimilupa myös Tadžikistanissa sekä kiistanalaisissa Abhasiassa ja Etelä-Ossetiassa.
Yhtiön osake noteerataan Moskovan (MCX) ja Lontoon pörssissä (LSE: MFON). Elokuussa 2014 julkaistun lehdistötiedotteen mukaan Megafonin suurimmat osakkeenomistajat olivat tällöin oligarkki Ališer Usmanovin holdingyhtiö USM Holdings (tämän hallitsema Garsdale-yhtiö) (50,01 %, 50 % +100 osaketta) ja TeliaSonera (25,17 %). Muita osakkeenomistajia ovat yhtiön toimitusjohtaja Ivan Tavrin (2,54 %) ja yhtiön täysin omistama tytäryhtiö (7,57 %, jolta toimitusjohtaja voi lunastaa enintään 2,5 % osakesalkun vuoteen 2017 mennessä). Yleisessä vaihdossa on noin 14,71 % osakekannasta.
Elokuussa 2014 kerrottiin Megafonin pääomistajan omistusrakenteen muutoksista, 10 % osuus pääomistaja UMS Holdingsin osakkeista oli siirtymässä UMS Holdingsin toimivan johdon hallintaan. Tällöin aiemman enemmistö-omistajan Ališer Usmanovin omistus UMS Holdingista putoaisi alle puoleen.
Megafonilla oli 2013 lopussa noin 33 000 työntekijää ja 70 miljoonaa tilaaja-asiakasta Venäjällä. RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan 12. suurimmaksi. Yhtiön arvoksi arvioitiin 682,480 miljardia ruplaa vuoden 2013 lopussa (+52,3 % edellisvuoteen).
MegaFonin tärkeimmät kilpailijat ovat MTS ja Beeline.[lähde? ]
MegaFonin taustalla on kesäkuussa 1993 perustettu yhtiö Luoteinen GSM. Nimi Megafon otettiin käyttöön toukokuussa 2002 Luoteisen GSM:n, Moskovan Sonic Duon, Mobicom-Centren, Mobicom-Kavkazin, Mobicom-Novosibirskin, Mobicom-Habarovskin, Mobicom-Kirovin, MSS-Povolžijen, Volžki GSM:n ja Uralski GSM:n yhdistyessä yhden brändin alle.
Lokakuussa 2017 Telia ilmoitti myyvänsä 19 prosentin osuutensa MegaFonista lähes miljardin euron kauppahintaan Venäjän kolmanneksi suurimmalle pankille Gazprombankille.
Aiheesta muualla

Megafon valued at $11.2-$14 billion ahead of London IPO(12/2012) (Arkistoitu – Internet Archive) (englanniksi) (themoscownews.com)
Kuvia tai muita tiedostoja aiheesta MegaFon Wikimedia Commonsissa
Matthew Samoskevich

| Matthew Samoskevich |
| --- | --- |

Henkilötiedot
Syntynyt: 15. marraskuuta 2002 (ikä 21) Newtown, Connecticut
Kansalaisuus:   Yhdysvallat
Jääkiekkoilija
Pelipaikka:  oikea laitahyökkäjä
Maila:  oikea
Pituus:  180 cm
Paino:  83 kg
Seura
Seura (P):  Florida Panthers
Sarja:  NHL
Nyk. seura:  Charlotte Checkers (AHL)
Pelaajaura
Pääsarjaura:  2023–
NHL-varaus:  24. varaus, 2021 Florida Panthers
Matthew Samoskevich (s. 15. marraskuuta 2002) on yhdysvaltalainen jääkiekkoilija. Samoskevich edustaa NHL-joukkue Florida Panthersia. Panthers varasi hänet ensimmäisellä kierroksella 24. varausvuorolla vuoden 2021 NHL:n varaustilaisuudessa. Ennen NHL-uraansa hän pelasi Michiganin yliopiston joukkueessa. Hänen pelipaikkansa on oikea laitahyökkäjä ja hän laukoo oikealta. Samoskevich on pelannut kaksi NHL:n runkosarjan ottelua ilman tehopisteitä. Samoskevich kuului Yhdysvaltain joukkueeseen alle 20-vuotiaiden MM-kilpailuissa vuonna 2022. Turnauksessa hän pelasi viisi ottelua ja syötti niissä kolme maalia  Kaikki uran tilastot päivitetty 16. lokakuuta 2023.
Mercury Milan

| Mercury Milan |
| --- | --- |
 Mercury Milan Yhdysvalloissa
Valmistustiedot
Valmistusmaa:   Meksiko
Valmistaja:  Mercury
Konserni:  Ford Motor Company
Valmistusvuodet:  2005–2010
Luokka:  Mid-size
Teknisesti samankaltaisia:  Ford Edge Ford Fusion Lincoln MKX Lincoln MKZ Mazda6 Mazda CX-9
Mercury Milan on mid-size-luokan sedan, jota yhdysvaltalainen Mercury valmisti 2005–2010 Hermosillossa, Meksikossa.
Vuoden 2010 Mercury Milan
Mallinkaisten työväentalo

| Mallinkaisten työväentalo |
| --- | --- |
 Mallinkaisten työväenyhdistyksen talo.
Sijainti:  Mallinkainen, Janakkala
Valmistumisvuosi:  1912-1915
Rakennuttaja:  Mallinkaisten Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mallinkaisten työväentalo oli Janakkalan kunnan Mallinkaisten kylässä sijainnut työväentalo.
Historiaa

Mallinkaisten työväenyhdistys perustettiin vuonna 1906. Vuonna 1916 siinä oli 35 jäsentä. Talon yhdistys hankki vuosien 1912 ja 1915 välillä. Rakennusvelkaa lyhennettiin vielä 1920-luvun alussa myymällä arpoja. Talo on sittemmin, ennen vuotta 1976, myyty.
Toimintaa työväentalolla

Talolla järjestettiin muun muassa nyrkkeilyharjoituksia nuorille. Lisäksi siellä pidettiin erilaisia iltamia, juhlia sekä opintokursseja. Vuonna 1924 pidettiin vappujuhla yhdessä Saloisten, Löyttymäen ja Tanttalan yhdistysten kanssa.
Martin Weibull

Martin Weibull. Valokuva: Lina Jonn.
Martin Johan Julius Weibull (24. joulukuuta 1835 Landskrona − 17. huhtikuuta 1902 Lund) oli ruotsalainen historioitsija.
Weibull valmistui ylioppilaaksi 1853. Hänestä tuli filosofian tohtori ja dosentti Lundin yliopistoon vuonna 1862, historian määräaikainen professori 1877.  Vakituinen professori hänestä tuli vuonna 1888.
Hän sai vaikutteita ranskalaisista esikuvistaan Weibull ihannoi Skånen ja Ruotsin suurvalta-ajan historiaa, mutta kulttuuripoliittiselta asenteeltaan hän oli skandinavisti.
Weibull sai 1887 kirjallisista ansioistaan Ruotsin akatemian Karl Johanin palkinnon, 1889 hänet valittiin Kungliga Vitterhets Historie och Antikvitets Akademienin puheenjohtajaksi.
Poikiensa Lauritz ja Curt Weibullin kanssa Weibull perusti uuden koulukunnan Ruotsin historiantutkimukseen. Akateemisena opettajana Weibull jätti syvät jäljet Lundiin 1800-luvun loppupuolella. Tuotannossaan, jota leimasi voimakkaasti taiteellisuus, hän käsitteli varsinkin johtavia henkilöitä.
Weibull suunnitteli Skånen lipun (Skånska flaggan).
Malediivien maantiede

| Malediivien maantiede |
| --- | --- |
 Malediivien kartta
Maanosa:  Aasia
Koordinaatit:  3°47′N, 72°58′E
Tilastot
Pinta-ala:  298 km²
Rantaviiva:  644 km
Matalin kohta:  Intian valtameri, 0 m
Ilmasto
Ilmasto:  trooppinen monsuuni-ilmasto
Malediivit on noin 1200 pienen korallisaaren muodostama saarivaltio Intian valtameressä, Intian lounaispuolella. Malediiveilla vallitsee trooppinen ilmasto ja runsaita sateita saadaan ympäri vuoden. Saaret ovat hyvin matalia ja ilmaston lämpenemisestä johtuva merenpinnan nousu muodostaa Malediiveille vakavan uhan.
Fyysinen maantiede

Malediivit sijaitsee Intian valtameressä, Intian niemimaan lounaispuolella. Malediivien länsipuolella on Arabianmeri ja itäpuolella Lakkadiivienmeri. Malediivit koostuu noin 1200 korallisaaresta, jotka ryhmittyvät 27 atollin muodostamaan kahteen ketjuun. Atollisaaret sijaitsevat merenalaisen 960 kilometriä pitkän pohjois-eteläsuuntaisen harjanteen huipulla, joka kohoaa jyrkästi Intian valtamerestä. Useimmat atollit koostuvat suuresta rengasmaisesta koralliriutasta, johon kuuluu lukuisia pieniä saaria. Saarten pinta-ala on keskimäärin vain yhdestä kahteen neliökilometriä ja niiden keskimääräinen korkeus on yhdestä puoleentoista metriä merenpinnasta. Korkeimman saaren korkein kohta on kolme metriä merenpinnasta. Suurimmat atollit ovat pohjois–eteläsuunnassa noin 50 kilometriä pitkiä ja itä–länsisuunnassa noin 30 kilometriä leveitä, mutta yksittäiset saaret eivät ole kahdeksaa kilometriä pitempiä. Malediiveilla ei ole kukkuloita, eikä jokia.
Jokaisella atollilla on noin viidestä kymmeneen asuttua saarta. Asumattomia saaria atolleilla on 20–60. Useimmat atollit koostuvat yhdestä suuresta saaresta, jota ympäröi jyrkkä koralliranta.
Koralliriuttoja on louhittu korukiveksi ja rakennusmateriaaliksi. Atolleita suojaavat riutat ovat vahingoittuneet, ja jättäneet saaret alttiiksi eroosiolle ja hyökyaalloille. Meriveden lämpötilan nousun aiheuttama korallien vaaleneminen tuhosi suuria osia riutoista vuonna 1998.
Vuosina 1987 ja 1991 hyökyaallot tulvivat Malen saarelle ja kaivoihin päässyt suolavesi pilasi pohjavesivarat. Pääsaaren rantoja suojaamaan rakennettiin betoniporsaista keinotekoinen aallonmurtaja. Muille saarille on tällaisia tekoriuttoja tai aallonmurtajia on kasattu kuolleesta korallista, paikoin rautatankojen tukemana. Ne hajoavat eroosion takia muutamassa vuodessa ja pitää rakentaa aina uudelleen. 2000-luvulta alkaen on kokeiltu elävien koralliriuttojen kasvattamista keinotekoisen rungon päälle.
Päivälämpötilat ovat ympäri vuoden 24 °C ja 33 °C välillä. Kosteus on korkea, mutta merituuli vähentää ilmaston tukaluutta. Monsuunit ohjaavat sateiden ajoittumista: talvella vallitsee koillistuuli ja kuivuus, kesällä lounaistuuli ja sadekausi. Vuotuinen sademäärä on pohjoisessa keskimäärin 2540 mm, etelässä 3810 mm.
Kulttuurimaantiede

Hallinnollisesti Malediivit on jaettu yhdeksääntoista hallinnolliseen alueeseen. Maan pääkaupunki ja suurin kaupunki on Malé.
Ilmasto

Malediiveilla vallitsee trooppinen ilmasto. Saarilla on kuumaa ja kosteaa ympäri vuoden. Lämpötila vaihtelee välillä 24–33 °C. Keskimääräinen vuotuinen lämpötila maan pääkaupungissa Maléssa on 28,4 °C. Useimpina kuukausina sataa runsaasti. Vaikka kosteus on suhteellisen korkea, merituulet pitävät ilmavirtausta yllä. Kuiva kausi on lyhyt ja vaikuttaa maan yleiseen ilmastoon vain vähän ja se osuu helmikuulle. Kesäisin lounaismonsuuni tuo sadekauden, joka kestää huhtikuusta lokakuuhun. Vuosittaiset sademäärät ovat maan pohjoisosissa keskimäärin 2405 mm ja etelässä 3810 mm.
Luonto

Malediivien trooppinen kasvillisuus koostuu leipäpuiden ja kookospalmujen muodostamista metsiköistä, joissa puiden latvat kohoavat tiheän pensaikon yläpuolelle. Korkeimmaksi kasvava puu saarilla on banianiviikuna. Asumattomien ja asuttujen saarien kasvillisuus on erilainen. Asumattomilla saarilla kasvaa pääasiassa heinäkasveja, kuten bambua ja tiheästi kasvavia pensaita ja muutamia kookospalmuja. Asutuilla saarilla on pieniä viljelyksiä. Maaperä on hiekkainen ja erittäin emäksinen. Typen, raudan ja potaskan puute rajoittaa voimakkaasti maatalouskäyttöä. Maa-alasta 10 prosenttia, eli noin 2600 hehtaaria on viljelykäytössä. Saarilla viljellään taaroa, banaania, kookospähkinää ja muita hedelmiä. Ainoastaan Fuvahmulahin rehevä saari tuottaa ananasta ja appelsiineja, osittain siksi että saaren maasto on korkeammalla kuin useimmilla muilla saarilla, jolloin pohjavesi ei ole yhtä altis meriveden tunkeutumiselle.
Makea vesi on kerrostunut ylemmälle tasolle kuin merivesi, joka läpäisee saaren kalkkikiveä ja korallihiekkaa. Pohjavesikerrokset kutistuvat nopeasti Malella ja saarilla joissa on paljon ulkomaisia turisteja. Suolaveden tunkeutuminen pohjaveteen muun muassa mangopuut kuolevat Malella. Useimmat atollien asukkaat saavat juomavetensä pohja- tai sadevedestä.
Malediiveja ympäröivä meri on biologisesti monimuotoinen, ja alue tarjoaa elinympäristön useille kalalajeille, ravuille ja muille merieläimille. Maaeläimistä saarilla tapaa lepakkoja, rottia ja liskoja. Malediivien biologinen monimuotoisuus on vakavasti uhattuna väestönkasvun takia, mikä on johtanut muun muassa luonnollisten elinympäristöjen tuhoutumiseen ja luonnonvarojen liikakäyttöön.
Yksi Malediivien asumattomista saarista.
Martin Whitmarsh

| Martin Whitmarsh |
| --- | --- |
 Martin Whitmarsh vuoden 2006 Bahrainin GP:ssä
Henkilötiedot
Syntynyt: 29. huhtikuuta 1958 (ikä 66)
Kansalaisuus:   Iso-Britannia
Martin Whitmarsh (s. 29. huhtikuuta 1958) on McLarenin Formula 1 -tallin entinen tallipäällikkö vuosina 2009–2013. Brittiläinen Whitmarsh otti tallipäällikön tehtävät vastaan Ron Dennisiltä, joka jäi eläkkeelle. Ennen nimitystään tallipäälliköksi hän toimi tallin toimitusjohtajana. Vuonna 2020 hän liittyi Lewis Hamiltonin perustaman komission johtoportaaseen, jonka tarkoituksena on edistää tasa-arvoa moottoriurheilussa. Syyskuussa 2021 Whitmarshin ilmoitettiin liittyneen Aston Martinin taktiikkaosaston johtotehtäviin.
Marasmiaceae

| Marasmiaceae |
| --- | --- |
 Oksaratasnahikas (Marasmius rotula)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Marasmiaceae  Roze ex Kühner (1980)
Katso myös
   Marasmiaceae Wikispeciesissä   Marasmiaceae Commonsissa 
Infobox OKNimi-testi OK: 
Marasmiaceae on Agaricales-lahkoon kuuluva sieniheimo.
Suvut

Heimo sisältää seuraavat suvut:
Amyloflagellula
Aphyllotus
Käpysienet (Baeospora)
Campanella
Cellypha
Chaetocalathus
Karvanahikkaat (Crinipellis)
Hymenogloea
Nahikkaat (Marasmius)
Moniliophthora
Morobia
Neocampanella
Paramarasmius
Tetrapyrgos